stanford-oval/wikipedia huggingface dataset:
นามสกุลพระราชทาน
ส่วนหนึ่งของนามสกุลพระราชทานในรัชกาลที่ ๗

| ลำดับ | นามสกุล (อักษรไทย) | นามสกุล (อักษรโรมัน) | พระราชทานแด่ | วันที่พระราชทาน | หมายเหตุ |
| --- | --- | --- | --- | --- | --- |
| 1 | บริพัตร ณ อยุธยา | Paribhatra na Ayudhya | สมเด็จพระเจ้าพี่ยาเธอ เจ้าฟ้าบริพัตรสุขุมพันธุ์ กรมหลวงนครสวรรค์วรพินิต | 5 มิถุนายน พ.ศ. 2472  | * ทรงเขียนให้เอง  |
| 2 | จักรพงษ์ ณ อยุธยา | Chakrabongse na Ayudhya | สมเด็จพระเชษฐาธิราช เจ้าฟ้าจักรพงษ์ภูวนาถ กรมหลวงพิษณุโลกประชานาถ | 5 มิถุนายน พ.ศ. 2472  | * ทรงเขียนให้เอง  * ทิวงคต เมื่อ 13 มิถุนายน พ.ศ. 2463 |
| 3 | มหิดล ณ อยุธยา | Mahitala na Ayudhya | สมเด็จพระเจ้าพี่ยาเธอ เจ้าฟ้ามหิดลอดุลยเดช กรมขุนสงขลานครินทร์ | 5 มิถุนายน พ.ศ. 2472  | * ทรงเขียนให้เอง   |
| 4 | จุฑาธุช ณ อยุธยา | Chudadhuj na Ayudhya | สมเด็จพระเจ้าพี่ยาเธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย | 5 มิถุนายน พ.ศ. 2472  | * ทรงเขียนให้เอง  * สิ้นพระชนม์ เมื่อ 8 กรกฎาคม พ.ศ. 2466 |
| 5 | ยุคล ณ อยุธยา | Yukala na Ayudhya | สมเด็จพระเจ้าพี่ยาเธอ เจ้าฟ้ายุคลทิฆัมพร กรมหลวงลพบุรีราเมศวร์ | 5 มิถุนายน พ.ศ. 2472  | * ทรงเขียนให้เอง  |
| 6 | กิติยากร ณ อยุธยา | Kitiyakara na Ayudhya | พระเจ้าพี่ยาเธอ กรมพระจันทบุรีนฤนาถ | 5 มิถุนายน พ.ศ. 2472  | * ทรงเขียนให้เอง   |
| 7 | ฉัตรชัย ณ อยุธยา | Chhatr-jaya na Ayudhya | พระเจ้าพี่ยาเธอ กรมพระกำแพงเพชรอัครโยธิน | 5 มิถุนายน พ.ศ. 2472  | * ทรงเขียนให้เอง   |
| 8 | พรหมนารท | Brahmanarada | รองอำมาตย์เอก หลวงอุบลศักดิ์ประชาบาล (พันธ์) ปลัดจังหวัดอุบลราชธานี และ รองอำมาตย์โท หลวงเรืองนรารักษ์ (รศ) บิดา | 2 กุมภาพันธ์ พ.ศ. 2474  | * ทรงเขียนให้เอง  * ขอพระราชทานใหม่ เป็น ณ ราชสีมา เมื่อ 22 กันยายน พ.ศ. 2494 จากพระบาทสมเด็จพระมหาภูมิพลอดุลยเดชมหาราช บรมนาถบพิตร |
| 9 | มหาณรงค์ | Mahanaranga | นายร้อยเอก หลวงรามฤทธิรงค์ (เขียว) ผู้บังคับกองตำรวจภูธร จังหวัดประจวบคีรีขันธ์ | 11 กุมภาพันธ์ พ.ศ. 2475  | * ทรงเขียนให้เอง  * ขอพระราชทานใหม่ เป็น ณ ราชสีมา เมื่อ 22 กันยายน พ.ศ. 2494 จากพระบาทสมเด็จพระมหาภูมิพลอดุลยเดชมหาราช บรมนาถบพิตร |
ส่วนหนึ่งของนามสกุลพระราชทานในรัชกาลที่ ๘

| ลำดับ | นามสกุล (อักษรไทย) | นามสกุล (อักษรโรมัน) | พระราชทานแด่ | วันที่พระราชทาน | หมายเหตุ |
| --- | --- | --- | --- | --- | --- |
| 1 | สมันตรัฐ |  | พระยาสมันตรัฐบุรินทร์ (ตุ๋ย บินอับดุลลาห์) | 9 มกราคม พ.ศ. 2484  | * โดยคณะผู้สำเร็จราชการแทนพระองค์  * ขอพระราชทานเปลี่ยนใหม่ เพื่อให้เป็นภาษาไทย |
| 2 | เครือขรรค์ชัย ณ เวียงจันทน์ | Khru'akhanchai Na Wiangchan | ท้าวอุ่น | 4 เมษายน พ.ศ. 2484  | * โดยคณะผู้สำเร็จราชการแทนพระองค์   |
| 3 | จุฬารัตน | Chularatana | ทายาท พระยาจุฬาราชมนตรี (สัน อหะหมัดจุฬา) | 5 มีนาคม พ.ศ. 2485  | * โดยคณะผู้สำเร็จราชการแทนพระองค์  * ขอพระราชทานเปลี่ยนใหม่ เพื่อให้เป็นภาษาไทย |
ส่วนหนึ่งของนามสกุลพระราชทานในรัชกาลที่ ๙

| ลำดับ | นามสกุล (อักษรไทย) | นามสกุล (อักษรโรมัน) | พระราชทานแด่ | วันที่พระราชทาน | หมายเหตุ |
| --- | --- | --- | --- | --- | --- |
| 1 | ณ ราชสีมา | Na Rajasima | พระยากำธรพายัพทิศ (ดิศ อินทโสฬศ) , พระบุคราบริรักษ์ (นาค เมนะรุจิ) , พันตรี พระพิทักษ์โยธา (พิทักษ์ อธินันทน์) , หลวงเรืองนรารักษ์ (รศ พรหมนารท) , หลวงอุบลศักดิ์ประชาบาล (พันธ์ พรหมนารท) , พันตรี หลวงรามฤทธิ์รงค์ (รามฤทธิรงค์ มหาณรงค์) และ พันตรี ขุนกำแหงเสนีย์ (กำแหง อินทรกำแหง) | 22 กันยายน พ.ศ. 2494  | * ทรงเขียนให้เอง ณ พระตำหนักวิลลาวัฒนา โลซาน ประเทศสวิตเซอร์แลนด์  * ขอพระราชทานใหม่ โดยรวมวงศ์ญาติผู้สืบสกุลจากเจ้าพระยานครราชสีมา ซึ่งเป็นพระราชโอรสของสมเด็จพระเจ้าตากสินมหาราช |
| 2 | ธรรมธำรง |  | นายเจริญ น้อยพันธ์ อธิบดีผู้พิพากษาภาค ๓ จังหวัดนครราชสีมา | 24 กันยายน พ.ศ. 2522  | * ทรงเขียนให้เอง  |
| 3 | ดุรงควิบูลย์ |  | พันตำรวจเอก พรศักดิ์ สุขเกษม | 2 มีนาคม พ.ศ. 2527  | * ทรงเขียนให้เอง  |
| 4 | สิริวัฒนภักดี |  | นายเจริญ ศรีสมบูรณานนท์ | 27 พฤษภาคม พ.ศ. 2531  | * ทรงเขียนให้เอง   |
| 5 | พิทยะ |  | รศ.หาญณรงค์ ลำใย | 10 กรกฎาคม พ.ศ. 2533  | * ทรงเขียนให้เอง   |
| 6 | ภักดีภูมิ |  | พลตำรวจโท โกวิท ภู่พานิช | 16 ตุลาคม พ.ศ. 2534  | * ทรงเขียนให้เอง   |
| 7 | นรินทรภักดี |  | นายชำเรือง คล้ายทองคำ พนักงานขับรถยนต์ สังกัดฝ่ายรถยนต์หลวง กองพระราชพาหนะ สำนักพระราชวัง | 14 ตุลาคม พ.ศ. 2541  | * ทรงเขียนให้เอง   |
| 8 | พิจิตรากร |  | นายไพบูลย์ ฝั่งสาคร อาจารย์ใหญ่โรงเรียนวัดสัมพันธวงศ์ เขตสัมพันธวงศ์ กรุงเทพมหานคร | 14 ตุลาคม พ.ศ. 2541  | * ทรงเขียนให้เอง   |
| 9 | สุทธิชลวัฒน์ |  | นายล้วน แตงขุด นายช่างชลประทาน 7 โครงการส่งน้ำและบำรุงรักษาดอนเจดีย์ สำนักชลประทานที่ 7 กรมชลประทาน กระทรวงเกษตรและสหกรณ์ | 5 กันยายน พ.ศ. 2542  | * ทรงเขียนให้เอง   |
เจนนี

| เจนนี |
| --- | --- |
เจนนีในเดือนพฤษภาคม 2023
เกิด: เจนนี คิม  (1996-01-16) 16 มกราคม ค.ศ. 1996 (29 ปี) ซ็องนัม จังหวัดคย็องกี ประเทศเกาหลีใต้
ชื่ออื่น: เจนนี รูบี เจน
อาชีพ:  นักร้อง  แร็ปเปอร์  นักแสดง 
องค์การ: อ็อดอาเตอลีเย
อาชีพทางดนตรี
แนวเพลง:  เคป็อป  แดนซ์ป็อป  ฮิปฮอป 
เครื่องดนตรี: เสียงร้อง
ช่วงปี:  2012–2013  2016–ปัจจุบัน 
ค่ายเพลง:  วายจี  อินเตอร์สโคป  อ็อดอาเตอลีเย  โคลัมเบีย 
สมาชิกของ: แบล็กพิงก์

เว็บไซต์: jenn.ie oddatelier.net
 นักดนตรี

ชื่อเกาหลี
ฮันกึล: 김제니
อาร์อาร์: Gim Je-ni 
เอ็มอาร์: Kim Cheni 
 
ลายมือชื่อ

เจนนี คิม (เกาหลี: 김제니; เกิด 16 มกราคม ค.ศ. 1996) เป็นที่รู้จักในชื่อ เจนนี เป็นนักร้อง แร็ปเปอร์ และนักแสดงชาวเกาหลีใต้ เธอเกิดและเติบโตในเกาหลีใต้ ต่อมาได้ย้ายไปศึกษาต่อที่นิวซีแลนด์เป็นเวลาห้าปี ก่อนย้ายกลับมายังเกาหลีใต้เมื่อปี 2010 เจนนีเปิดตัวเป็นสมาชิกของเกิร์ลกรุป แบล็กพิงก์ ภายใต้สังกัดวายจีเอนเตอร์เทนเมนต์ ในเดือนสิงหาคม 2016 เจนนีเริ่มต้นอาชีพนักแสดงในซีรีส์ทางช่องเอชบีโอเรื่อง ดิไอดอล ภายใต้ชื่อในการแสดงว่า เจนนี รูบี เจน (อังกฤษ: Jennie Ruby Jane)
ในเดือนพฤศจิกายน 2018 เจนนีเปิดตัวซิงเกิลแรก "โซโล" ซึ่งติดอันดับสูงสุดบนเซอร์เคิลดิจิทัลชาร์ต ของเกาหลีใต้ และชาร์ตบิลบอร์ด เวิลด์ดิจิทัลซองส์ ของสหรัฐ มิวสิกวิดีโอนี้กลายเป็นวิดีโอแรกของศิลปินเดี่ยวหญิงเกาหลีที่มียอดผู้ชมถึงหนึ่งพันล้านครั้งบนยูทูบ ซิงเกิลในปี 2023 อย่าง "ยูแอนด์มี" และ "วันออฟเดอะเกิลส์" ต่างประสบความสำเร็จเชิงพาณิชย์ทั่วโลก โดยซิงเกิลแรกขึ้นถึงอันดับหนึ่งบนชาร์ตบิลบอร์ด โกลบอลคลูชันยูเอส เจนนีได้ก่อตั้งค่ายเพลงเป็นของตนเองในชื่อ อ็อดอาเตอลีเย (Odd Atelier) และเซ็นสัญญากับโคลัมเบียเรเคิดส์ เธอมีซิงเกิลอันดับหนึ่งครั้งที่สองบนเซอร์เคิลดิจิทัลชาร์ต ด้วยเพลง "สปอต!" และทำสถิติเป็นเพลงของศิลปินเดี่ยวหญิงเกาหลีที่ทำอันดับสูงสุดบนชาร์ตซิงเกิลแห่งสหราชอาณาจักรด้วยเพลง "มันตรา อันเป็นซิงเกิลนำจากสตูดิโออัลบั้มแรก รูบี (2025)
ตลอดอาชีพการงาน เจนนีได้รับรางวัลมากมาย รวมถึงรางวัลเซอร์เคิลชาร์ตมิวสิกอะวอดส์และโกลเดนดิสก์อะวอดส์ และยังเป็นชาวเกาหลีที่มีผู้ติดตามมากที่สุดบนอินสตาแกรม ทั้งนี้ เจนนีเป็นที่รู้จักจากความสามารถด้านดนตรีและภาพลักษณ์ด้านแฟชั่น โดยได้รับการขนานนามว่าเป็น "มนุษย์ชาเนล" ซึ่งเธอทำหน้าที่เป็นทูตระดับนานาชาติ
ชีวิตช่วงแรก

เจนนี คิม เกิดเมื่อวันที่ 16 มกราคม ค.ศ. 1996 เป็นบุตรคนเดียวของครอบครัว มีรายงานเบื้องต้นระบุว่าเธอเกิดในแขวงช็องดัม เขตคังนัม โซล แต่ภายหลังเธอเปิดเผยในรายการ อะพาร์ตเมนต์ 404 ตอนที่สามว่าแท้จริงแล้วเธอเกิดในเขตบุนดัง ซ็องนัม เมื่ออายุ 8 ขวบ เธอไปเที่ยวกับครอบครัวที่ออสเตรเลียและนิวซีแลนด์ ขณะอยู่ที่นิวซีแลนด์ แม่ของเธอถามเธอว่าชอบที่นี่และอยากอยู่ต่อหรือไม่ ซึ่งเจนนีก็ตอบว่า "ใช่" หลังจากนั้น 1 ปี เธอถูกส่งไปเรียนที่โรงเรียนไวโกไวห์อินเตอร์มีเดียตสกูลในออกแลนด์ และอาศัยอยู่กับครอบครัวแบบเรือนแรม เจนนีเล่าถึงประสบการณ์ของเธอครั้นเรียนภาษาอยู่ที่นั่น ผ่านสารคดีพิเศษทางช่องเอ็มบีซีในชื่อ English, Must Change to Survive (2006) ในช่วงวัยรุ่น เธอมีความฝันที่จะเป็นนักเต้นบัลเลต์ หลังสำเร็จการศึกษาระดับกลาง เธอก็ลงทะเบียนเรียนที่วิทยาลัยเอซีจีพาร์เนลล์
เจนนีได้ยินเกี่ยวกับเคป็อปครั้งแรก ขณะอาศัยอยู่ในนิวซีแลนด์ เธอมีความสนใจในดนตรีโดยเฉพาะเพลงจากวายจีเอนเตอร์เทนเมนต์ จนอายุ 14 ปี เธอย้ายกลับมาที่เกาหลีใต้อีกครั้งในปี 2010 เพื่อทำตามความฝันที่จะเป็นนักร้อง เจนนีผ่านการออดิชันกับวายจีเอนเตอร์เทนเมนต์ในเดือนสิงหาคม ปีเดียวกัน โดยส่งคลิปวิดีโอการร้องและเต้นในเพลง "เทกอะบาว" ของรีแอนนา และกลับมาศึกษาต่อที่โรงเรียนมัธยมช็องดัม
ในปี 2012 เจนนีได้รับความสนใจต่อสาธารณชนเมื่อวายจีอัปโหลดคลิปของเธอลงบนยูทูบ ขณะทำการแร็ปในปี 2012 ในวันที่ 31 สิงหาคม 2012 เจนนียังได้แสดงมิวสิกวิดีโอเพลง "แดตเซงกี" (That XX) ของจี-ดรากอน ปีถัดมา เธอได้ร้องเพลง "แบล็ก" (Black) ร่วมกับจี-ดรากอน, "จีจีบี" (GG Be) ร่วมกับซึงรี  และ "สเปเชียล" (Special) ร่วมกับอี ฮา-อี
อาชีพ

บทความหลัก: แบล็กพิงก์
ในเดือนกันยายน 2016 เจนนีเปิดตัวในฐานะสมาชิกแบล็กพิงก์ เปิดตัวด้วย 2 ซิงเกิลอัลบั้ม สแควร์วัน และ สแควร์ทู รวมไปถึง แบล็กพิงก์ และ สแควร์อัป
ในกลางเดือนตุลาคม 2018 ทางวงได้ประกาศอย่างเป็นทางการว่าได้เตรียมการเปิดตัวเป็นศิลปินเดี่ยวครั้งแรกสำหรับเจนนี โดยทางค่ายเพลงได้ตัดสินใจว่าจะนำเพลงเปิดตัวศิลปินเดี่ยวของเธอ "โซโล" มาเปิดตัวในคอนเสิร์ต In Your Area ในกรุงโซล ก่อนปล่อยเพลงอย่างเป็นทางการในวันที่ 12 พฤศจิกายน 2018
ผลงานเพลง > ซิงเกิลอัลบั้ม

| ชื่อ | รายละเอียด | ตำแหน่งสูงสุด บนชาร์ต> เกาหลี  | ยอดขาย | การรับรอง |
| --- | --- | --- | --- | --- |
| โซโล |  ออกจำหน่าย: 12 พฤศจิกายน 2018  สังกัด: วายจี, อินเตอร์สโคป  รูปแบบ: ซีดี, ดิจิทัลดาวน์โหลด, สตรีมมิง | 2 |  เกาหลี: 250,000 |  เคเอ็มซีเอ: ทองคำขาว |
ผลงานเพลง > ซิงเกิล > ในฐานะนักร้องนำ

| ชื่อ | ปี | ตำแหน่งสูงสุดบนชาร์ต> เกาหลี  | ตำแหน่งสูงสุดบนชาร์ต> ออสเตรเลีย | ตำแหน่งสูงสุดบนชาร์ต> แคนาดา  | ตำแหน่งสูงสุดบนชาร์ต> ญี่ปุ่นฮอต  | ตำแหน่งสูงสุดบนชาร์ต> มาเลเซีย  | ตำแหน่งสูงสุดบนชาร์ต> นิวซีแลนด์  | ตำแหน่งสูงสุดบนชาร์ต> สิงคโปร์  | ตำแหน่งสูงสุดบนชาร์ต> อังกฤษ  | ตำแหน่งสูงสุดบนชาร์ต> สหรัฐ  | ตำแหน่งสูงสุดบนชาร์ต> ทั่วโลก  | ยอดขาย | การรับรอง | อัลบั้ม |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "โซโล" | 2018 | 1 | — | 67 | 22 | 2 | — | 2 | — | — | — |  เกาหลี: 2,500,000  สหรัฐ: 10,000 |  เคเอ็มซีเอ: ทองคำขาว (สตรีม.)  เคเอ็มซีเอ: ทองคำขาว (ดิจิ.)  อาร์ไอเอเจ: ทองคำ (สตรีม.) | โซโล |
| "ยูแอนด์มี" | 2023 | 4 | 69 | 71 | 36 | — | — | 1 | 39 | — | 7 |  สหรัฐ: 4,348 | — | ซิงเกิลไม่มีอัลบั้ม  |
| "วันออฟเดอะเกิลส์" (กับเดอะวีกเอนด์ และลิลี-โรส เดปป์) | 2023 | — | 30 | 29 | — | 1 | 28 | 5 | 21 | 51 | 10 |  สหรัฐ: 1,000 |  เออาร์ไอเอ: ทองคำ  บีพีไอ: เงิน  อาร์ไอเอเอ: ทองคำขาว  อาร์เอ็มเอ็นแซด: ทองคำ | ดิไอดอลเอพพิโซด 4 (มิวสิกฟอร์มเดอะเอชบีโอออริจินัลซีรีส์) |
| "สโลว์โมชัน" (กับแมต แชมเปียน) | 2024 | — | — | — | — | — | — | — | — | — | — | — | — | มิกาส์ลอนดรีเดย์ |
| "มันตรา" | 2024 | 3 | 52 | 46 | 45 | 2 | 32 | 2 | 37 | 98 | 3 |  ทั่วโลก: 15,000 | — | รอประกาศ |
"—" หมายถึงเพลงที่ไม่ได้จำหน่ายในประเทศนั้น ๆ หรือไม่ติดชาร์ต
ผลงานเพลง > ซิงเกิล > ในฐานะนักร้องรับเชิญ

| ชื่อ | ปี | ตำแหน่งสูงสุดบนชาร์ต> เกาหลี  | ตำแหน่งสูงสุดบนชาร์ต> เกาหลีซองส์  | ตำแหน่งสูงสุดบนชาร์ต> ฮ่องกง  | ตำแหน่งสูงสุดบนชาร์ต> ญี่ปุ่นฮอต  | ตำแหน่งสูงสุดบนชาร์ต> มาเลเซีย  | ตำแหน่งสูงสุดบนชาร์ต> นิวซีแลนด์ฮอต  | ตำแหน่งสูงสุดบนชาร์ต> สิงคโปร์  | ตำแหน่งสูงสุดบนชาร์ต> ไต้หวัน  | ตำแหน่งสูงสุดบนชาร์ต> สหรัฐเวิลด์  | ตำแหน่งสูงสุดบนชาร์ต> ทั่วโลก  | ยอดขาย | อัลบั้ม |
| --- | --- | --- | --- | --- | --- | --- | --- | --- | --- | --- | --- | --- | --- |
| "สปอต!" (ชีโก ร้องรับเชิญโดยเจนนี) | 2024 | 1 | 1 | 2 | 69 | 6 | 5 | 7 | 2 | 1 | 24 |  สหรัฐ: 1,000  ทั่วโลก: 5,000 | ซิงเกิลไม่มีอัลบั้ม  |
ผลงานเพลง > เพลงอื่น ๆ ที่ติดชาร์ต

| ชื่อ | ปี | ตำแหน่งสูงสุดบนชาร์ต> เกาหลี  | ตำแหน่งสูงสุดบนชาร์ต> เกาหลีบิล.  | ยอดขาย | อัลบั้ม |
| --- | --- | --- | --- | --- | --- |

| "สเปเชียล" (อีไฮ ร้องรับเชิญโดยเจนนี) | 2013 | 21 | 16 |  เกาหลี: 206,840 | เฟิสต์เลิฟ |
| "จีจีบี" (지지베) (ซึงรี ร้องรับเชิญโดยเจนนี) | 2013 | 18 | 38 |  เกาหลี: 202,446 | เลตส์ทอล์กอะเบาต์เลิฟ |
| "แบล็ก" (จี-ดรากอน ร้องรับเชิญโดยเจนนี) | 2013 | 2 | 3 |  เกาหลี: 1,009,720 | กูป์ เด'ทา |
| "ยูแอนด์มี" (เวอร์ชันโคเชลลา) | 2023 | — | — | — | เพลงไม่มีอัลบั้ม |
| "มันตรา" (เวอร์ชันโจ่งแจ้ง) | 2024 | 54 | — | — | เพลงไม่มีอัลบั้ม |
"—" หมายถึงเพลงที่ไม่ได้จำหน่ายในประเทศนั้น ๆ หรือไม่ติดชาร์ต
ผลงานเพลง > เครดิตการผลิต

เครดิตเพลงทั้งหมดดัดแปลงมาจากฐานข้อมูลของสมาคมลิขสิทธิ์เพลงเกาหลี เว้นแต่จะระบุไว้เป็นอย่างอื่น
| ปี | ศิลปิน | เพลง | อัลบั้ม | คำร้อง> เครดิต | คำร้อง> กับ | เรียบเรียง> เครดิต | เรียบเรียง> กับ | อ> .อ. |
| --- | --- | --- | --- | --- | --- | --- | --- | --- |
| 2020 | แบล็กพิงก์ | "เลิฟซิกเกิลส์" | ดิอัลบั้ม |  | ลอเรน, แดนนี ช็อง, จีซู, เท็ดดี |  | อาร์. ที, 24, เท็ดดี, ไบรอัน ลี, ลีอาห์ เฮย์วูด, ดาวีด แกตา | — |
| 2021 | ตนเอง | "โซโล (รีมิกซ์)" | แบล็กพิงก์ 2021 'เดอะโชว์' ไลฟ์ |  | 24, เท็ดดี |  | 24, เท็ดดี |  |
| 2023 | แบล็กพิงก์ | "เดอะเกิลส์" | ซิงเกิลไม่มีอัลบั้ม  |  | แดนนี ช็อง, เมดิสัน เลิฟ, เมลานี ฟอนตานา, มิเชล ชูลซ์, โรเซ, ไรอัน เท็ดเดอร์ |  | แดนนี ช็อง, เมดิสัน เลิฟ, เมลานี ฟอนตานา, มิเชล ชูลซ์, โรเซ, ไรอัน เท็ดเดอร์ | — |
| 2024 | แมต แชมเปียน และตนเอง | "สโลว์โมชัน" | มิกาส์ลอนดรีเดย์ |  | แอดัม ฟีนีย์, ดีจอน ดูเอนัส, เฮนรี ควาปิส, เจคอบ เรสกี, แมต แชมเปียน, โรมิล เฮมนานี |  | แอดัม ฟีนีย์, ดีจอน ดูเอนัส, เฮนรี ควาปิส, เจคอบ เรสกี, แมต แชมเปียน, โรมิล เฮมนานี |  |
| 2024 | ตนเอง | "มันตรา" | รอประกาศ |  | บิลลี วอลช์, คลอเดีย วาเลนตีนา, แอล แคมป์เบลล์, อิสซาเบล คาร์ลส์สัน, เจลลี ดอร์แมน, เลนนาร์ด โอสต์แมน, เซอร์แบน คาซัน |  | บิลลี วอลช์, คลอเดีย วาเลนตีนา, แอล แคมป์เบลล์, อิสซาเบล คาร์ลส์สัน, เจลลี ดอร์แมน, เลนนาร์ด โอสต์แมน, เซอร์แบน คาซัน |  |
ผลงานวีดิทัศน์

ดูเพิ่ม: ผลงานวีดิทัศน์ของแบล็กพิงก์
ผลงานวีดิทัศน์ > ในฐานะนักร้องนำ

| ปี | ชื่อ | ผู้กำกับ | ความยาว | อ>  |
| --- | --- | --- | --- | --- |
| 2018 | "โซโล" | ฮัน ซา-มิน | 2:56 |  |
| 2023 | "วันออฟเดอะเกิลส์" | แซม เลวินสัน | 4:18 |  |
| 2024 | "มันตรา" | ทานู มูอิโน | 2:28 |  |
ผลงานวีดิทัศน์ > ในฐานะแขกรับเชิญ

| ปี | ชื่อ | ศิลปิน | ผู้กำกับ | ความยาว | อ>  |
| --- | --- | --- | --- | --- | --- |
| 2012 | "แดตเอกซ์เอกซ์" (That XX) | จี-ดรากอน | ฮัน ซา-มิน | 3:34 |  |
| 2022 | "ชินิงามิอายส์" (Shinigami Eyes) | ไกรมส์ | BRTHR | 3:20 |  |
| 2024 | "สปอต!" (Spot!) | ชีโก และตนเอง | ยงซ็อก ชเว และรัน โร | 3:12 |  |
ผลงานวีดิทัศน์ > วิดีโออื่น ๆ

| ปี | ชื่อ | ผู้กำกับ | ความยาว | อ>  |
| --- | --- | --- | --- | --- |
| 2023 | "ยูแอนด์มี"  (วิดีโอการแสดงเต้น) | อี ฮัน-กย็อล | 3:31 |  |
ผลงานการแสดง

สำหรับการปรากฏตัวในฐานะสมาชิกวงแบล็กพิงก์ ดูที่ แบล็กพิงก์ § ผลงานการแสดง
ผลงานการแสดง > โทรทัศน์

| ปี | ชื่อ | บทบาท | รายละเอียดเพิ่มเติม | อ>  |
| --- | --- | --- | --- | --- |
| 2018 | วิลเลจเซอร์ไววัลดิเอธ | สมาชิกหลัก | — |  |
| 2022 | ดิไอดอล | ไดแอนน์ | ใช้ชื่อ เจนนี รูบี เจน เป็นเครดิต |  |
| 2024 | อะพาร์ตเมนต์ 404 | สมาชิกหลัก | — |  |
| 2024 | มายเนมเอสกาเบรียล | มาเรีย | — |  |
ผลงานการแสดง > เว็บโชว์

| ปี | ชื่อ | บทบาท | รายละเอียดเพิ่มเติม | อ>  |
| --- | --- | --- | --- | --- |
| 2018 | เจนนี – 'โซโล' ไดอะรี | ตนเอง | 6 ตอน |  |
รางวัลและการเสนอชื่อ

บทความหลัก: รายชื่อรางวัลและการเสนอชื่อที่แบล็กพิงก์ได้รับ
| รางวัล | ปี | สาขา | ผู้รับ | ผล | อ>  |
| --- | --- | --- | --- | --- | --- |
| เอเชียอาร์ติสต์อะวอดส์ | 2023 | รางวัลความนิยม – นักร้องหญิง | ตนเอง | เสนอชื่อเข้าชิง |  |
| แบรนด์ออฟเดอะเยียร์อะวอดส์ | 2022 | นางแบบโฆษณาแห่งปี – หญิง | ตนเอง | ชนะ |  |
| เซอร์เคิลชาร์ตมิวสิกอะวอดส์ | 2019 | เพลงแห่งปี – พฤศจิกายน | "โซโล" | ชนะ |  |
| เซอร์เคิลชาร์ตมิวสิกอะวอดส์ | 2024 | มูบีตโกลบอลชอยซ์อะวอด – หญิง | ตนเอง | เสนอชื่อเข้าชิง |  |
| เดอะแฟกต์มิวสิกอะวอดส์ | 2021 | แฟนเอ็นสตาร์ชอยซ์ – ศิลปิน | ตนเอง | เข้ารอบแรก |  |
| เดอะแฟกต์มิวสิกอะวอดส์ | 2021 | แฟนเอ็นสตาร์ชอยซ์ – รายบุคคล | ตนเอง | เข้ารอบแรก |  |
| เดอะแฟกต์มิวสิกอะวอดส์ | 2024 | เพลงยอดเยี่ยม: ฤดูหนาว | "ยูแอนด์มี" | เสนอชื่อเข้าชิง |  |
| จีนีมิวสิกอะวอดส์ | 2019 | ศิลปินหญิงเดี่ยว | ตนเอง | เสนอชื่อเข้าชิง |  |
| โกลเดนดิสก์อะวอดส์ | 2019 | เพลงดิจิทัลยอดเยี่ยม (พนซัง) | "โซโล" | ชนะ |  |
| โกลเดนดิสก์อะวอดส์ | 2019 | เพลงแห่งปี (แดซัง) | "โซโล" | เสนอชื่อเข้าชิง |  |
| มามาอะวอดส์ | 2019 | ศิลปินแห่งปี | ตนเอง | เสนอชื่อเข้าชิง |  |
| มามาอะวอดส์ | 2019 | การแสดงเต้นยอดเยี่ยม – เดี่ยว | "โซโล" | เสนอชื่อเข้าชิง |  |
| มามาอะวอดส์ | 2019 | ศิลปินหญิงยอดเยี่ยม | ตนเอง | เสนอชื่อเข้าชิง |  |
| มามาอะวอดส์ | 2019 | เพลงแห่งปี | "โซโล" | เสนอชื่อเข้าชิง |  |
| ฟิลิปปินส์เคป็อปอะวอดส์ | 2018 | ศิลปินหญิงเดี่ยวยอดเยี่ยม | ตนเอง | ชนะ |  |
| เอสบีเอสเอนเตอร์เทนเมนต์อะวอดส์ | 2018 | รางวัลหน้าใหม่ (หญิง) | รันนิงแมน, วิลเลจเซอร์ไววัลดิเอธ | เสนอชื่อเข้าชิง |  |
| เอสบีเอสเอนเตอร์เทนเมนต์อะวอดส์ | 2018 | รางวัลขโมยซีน | รันนิงแมน, วิลเลจเซอร์ไววัลดิเอธ | เสนอชื่อเข้าชิง |  |
| เวย์ปั๋วสตาร์ไลต์อะวอดส์ | 2021 | หอเกียรติยศ (เกาหลี) | ตนเอง | ชนะ |  |
รางวัลและการเสนอชื่อ > เครื่องราชอิสริยาภรณ์

บริเตนใหญ่ :
ค.ศ. 2023 –  เครื่องราชอิสริยาภรณ์จักรวรรดิบริติช ชั้นเบญจมาภรณ์ (ฝ่ายพลเรือน)
เชิงอรรถ

↑  "โซโล" ไม่ได้เข้าสู่ชาร์ตซิงเกิลนิวซีแลนด์ท็อป 40 แต่ขึ้นสูงสุดอันดับที่ 13 บนชาร์ตนิวซีแลนด์ฮอตซิงเกิลส์
↑  "โซโล" ไม่ได้เข้าสู่ชาร์ตซิงเกิลแห่งสหราชอาณาจักร แต่ขึ้นสูงสุดอันดับที่ 72 บนชาร์ตดาวน์โหลดซิงเกิลแห่งสหราชอาณาจักร
↑  "ยูแอนด์มี" ไม่ได้เข้าสู่ชาร์ตซิงเกิลนิวซีแลนด์ท็อป 40 แต่ขึ้นสูงสุดอันดับที่ 5 บนชาร์ตนิวซีแลนด์ฮอตซิงเกิลส์
↑  "ยูแอนด์มี" ไม่ได้เข้าสู่ บิลบอร์ด ฮอต 100 แต่ขึ้นสูงสุดอันดับที่ 2 บนชาร์ตบับบลิงอันเดอร์ฮอต 100
↑  "วันออฟเดอะเกิลส์" ไม่ได้เข้าสู่เซอร์เคิลดิจิทัลชาร์ต แต่ขึ้นสูงสุดอันดับที่ 141 บนชาร์ตเซอร์เคิลดาวน์โหลด
↑  "สโลว์โมชัน" ไม่ได้เข้าสู่เซอร์เคิลดิจิทัลชาร์ต แต่ขึ้นสูงสุดอันดับที่ 116 บนชาร์ตเซอร์เคิลดาวน์โหลด
↑  "สโลว์โมชัน" ไม่ได้เข้าสู่ชาร์ตซิงเกิลนิวซีแลนด์ท็อป 40 แต่ขึ้นสูงสุดอันดับที่ 28 บนชาร์ตนิวซีแลนด์ฮอตซิงเกิลส์
↑  "สโลว์โมชัน" ไม่ได้เข้าสู่ชาร์ตซิงเกิลแห่งสหราชอาณาจักร แต่ขึ้นสูงสุดอันดับที่ 68 บนชาร์ตดาวน์โหลดซิงเกิลแห่งสหราชอาณาจักร
↑  "ยูแอนด์มี" (เวอร์ชันโคเชลลา) ไม่ได้เข้าสู่เซอร์เคิลดิจิทัลชาร์ต แต่ขึ้นสูงสุดอันดับที่ 76 บนชาร์ตเซอร์เคิลดาวน์โหลด
↑  แบรนด์ออฟเดอะเยียร์อะวอดส์ ก่อตั้งเมื่อปี 2003 เป็นพิธีมอบรางวัลจากการสำรวจทั่วประเทศที่จัดโดยคณะกรรมการตราสินค้าผู้บริโภคเกาหลีและโคเรียคอนซูเมอร์ฟอรัม
แหล่งข้อมูลอื่น

เจนนี ที่วายจีเอนเตอร์เทนเมนต์
เจนนี ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี 
ศิลปิน:  มิวสิกเบรนซ์
พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ

| พระเจ้าวรวงศ์เธอ พระองค์เจ้าโสมสวลี |
| --- | --- |
พระองค์เจ้าชั้นโท กรมหมื่นสุทธนารีนาถ

ประสูติ: 13 กรกฎาคม พ.ศ. 2500 (67 ปี) โรงพยาบาลกาย ลอนดอน สหราชอาณาจักร หม่อมหลวงโสมสวลี กิติยากร
พระสวามี: พระบาทสมเด็จพระวชิรเกล้าเจ้าอยู่หัว (สมรส 2520; หย่า 2534)
พระธิดา: สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา
ราชวงศ์: จักรี
ราชสกุล: กิติยากร
พระบิดา: หม่อมราชวงศ์อดุลกิติ์ กิติยากร
พระมารดา: พันธุ์สวลี กิติยากร
ศาสนา: พุทธเถรวาท
ลายพระอภิไธย: 
พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ (พระนามเดิม หม่อมหลวงโสมสวลี กิติยากร; ประสูติ 13 กรกฎาคม พ.ศ. 2500) เป็นพระวรชายาพระองค์แรกในพระบาทสมเด็จพระวชิรเกล้าเจ้าอยู่หัว เมื่อครั้งดำรงพระอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร
พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เป็นธิดาพระองค์ใหญ่ของหม่อมราชวงศ์อดุลกิติ์ กิติยากร กับท่านผู้หญิงพันธุ์สวลี กิติยากร พระองค์เป็นทั้งพระภาติยะและอดีตพระสุณิสาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องจากได้ทรงอภิเษกสมรสกับพระบาทสมเด็จพระวชิรเกล้าเจ้าอยู่หัว ซึ่งในขณะนั้นยังทรงดำรงพระราชอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ และพระองค์มีพระอิสริยยศเป็น พระเจ้าวรวงศ์เธอ พระองค์เจ้าโสมสวลี พระวรชายาฯ ถือเป็นเจ้านายพระองค์แรกที่ดำรงพระอิสริยยศเป็นพระวรชายา และพระองค์ยังมีพระธิดาเพียงพระองค์เดียวคือสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ภายหลังการหย่าในปี พ.ศ. 2534 พระองค์ยังมีสถานะเป็นเจ้านายและได้รับการเฉลิมพระนามว่า พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ต่อมาเมื่อพระบาทสมเด็จพระวชิรเกล้าเจ้าอยู่หัวเสด็จขึ้นเถลิงถวัลยราชสมบัติและทรงประกอบพระราชพิธีบรมราชาภิเษก พ.ศ. 2562 พระองค์ได้รับการสถาปนาขึ้นเป็นพระองค์เจ้าต่างกรมฝ่ายใน ตามที่จารึกในพระสุพรรณบัฏว่า พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
พระประวัติ > พระชนมชีพในวัยเยาว์

พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ มีพระนามเดิมว่า หม่อมหลวงโสมสวลี กิติยากร ประสูติเมื่อวันเสาร์ แรม 1 ค่ำ เดือน 8 ปีระกา นพศก จ.ศ. 1319 ตรงกับวันที่ 13 กรกฎาคม พ.ศ. 2500 ณ โรงพยาบาลกายส์ เขตเซาท์วาร์ก กรุงลอนดอน ประเทศอังกฤษ เป็นธิดาคนใหญ่ของหม่อมราชวงศ์อดุลกิติ์ กิติยากร พระเชษฐาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง กับท่านผู้หญิงพันธุ์สวลี กิติยากร (เดิม: หม่อมเจ้าพันธุ์สวลี ยุคล) เหตุที่หม่อมหลวงโสมสวลีประสูติที่ลอนดอนสืบเนื่องมาจากบิดา คือ หม่อมราชวงศ์อดุลกิติ์ ได้ไปศึกษากฎหมายในอังกฤษหลังพระราชทานน้ำสังข์แล้ว จนเมื่อหม่อมหลวงโสมสวลีมีอายุได้ 2 ปี จึงได้กลับมายังประเทศไทย
พระนาม โสมสวลี แปลว่า "ผู้สืบเชื้อสายมาจากพระจันทร์" คือพระเจ้าบรมวงศ์เธอ กรมพระจันทบุรีนฤนาถ เป็นนามที่ได้รับพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร ครอบครัวและสหายในโรงเรียนราชินีมักเรียกสั้น ๆ ว่า "คุณโสม" ส่วนพระบาทสมเด็จพระวชิรเกล้าเจ้าอยู่หัวทรงเรียกว่า "โสม" เฉย ๆ มีน้องสาวเพียงคนเดียวคือหม่อมหลวงสราลี กิติยากร หรือ "คุณน้ำผึ้ง" ซึ่งเป็นนักแสดงและพิธีกร
หม่อมหลวงโสมสวลี กิติยากรได้รับโปรดเกล้าฯ ให้เข้าศึกษาในระดับอนุบาลที่โรงเรียนจิตรลดา รุ่นที่ 5 เมื่อปี พ.ศ. 2504 รุ่นเดียวกับสมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี แต่เมื่อสำเร็จการศึกษาในระดับชั้นประถมศึกษาปีที่ 4 หม่อมราชวงศ์อดุลกิติ์ ย้ายไปเป็นผู้พิพากษาศาลจังหวัดเชียงใหม่ ในปี พ.ศ. 2510 พระองค์ก็ทรงลาออกจากโรงเรียนเดิมและย้ายไปประทับที่เชียงใหม่โดยเข้าเรียนที่โรงเรียนเรยีนาเชลีวิทยาลัย เป็นเวลา 2 ปี และเมื่อบิดาได้ย้ายกลับมายังกรุงเทพมหานคร ทรงเข้าศึกษาในโรงเรียนสาธิตจุฬาลงกรณ์มหาวิทยาลัยระยะหนึ่ง แต่ด้วยมิสะดวกต่อการรับส่ง จึงได้ย้ายมาศึกษาอยู่ที่โรงเรียนราชินี เนื่องจากเป็นเส้นทางเดียวกับเส้นทางที่ไปยังที่ทำงานของบิดา
หม่อมหลวงโสมสวลีและน้องสาว เติบโตในวังเทเวศร์และได้รับการเลี้ยงดูอย่างสามัญ มีพระบิดาไปรับส่งที่โรงเรียน ในวัยเยาว์พระองค์ทรงปฏิบัติหน้าที่งานบ้านด้วยพระองค์เอง เช่น จัดที่นอนให้เป็นระเบียบ กวาดบ้านถูพื้น รวมไปถึงการปลูกผักและตัดหญ้า ทั้งนี้โปรดการประกอบอาหาร และวิชาภาษามากกว่าวิชาใด ๆ แต่พระองค์ไม่ถูกกับวิชาคำนวณ เมื่อพระองค์สำเร็จการศึกษาระดับ มศ. 5 พระองค์ก็ขอร้องกับบิดามารดา เพื่อขอออกมาศึกษาวิชาที่พระองค์ชอบ
พระประวัติ > อภิเษกสมรส

วันที่ 17 ธันวาคม พ.ศ. 2519 ทรงพระกรุณาโปรดเกล้าฯ พระราชทานพระบรมราชานุญาตให้ประกอบพิธีหมั้นระหว่างพระบาทสมเด็จพระวชิรเกล้าเจ้าอยู่หัว ในขณะนั้นยังทรงดำรงพระราชอิสริยยศเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร กับหม่อมหลวงโสมสวลี กิติยากร ณ พระตำหนักจิตรลดารโหฐาน พระราชวังดุสิต
วันที่ 3 มกราคม พ.ศ. 2520 ทรงพระกรุณาโปรดเกล้าฯ ให้จัดพระราชพิธีอภิเษกสมรส ณ พระตำหนักสมเด็จพระศรีนครินทราบรมราชชนนี วังสระปทุม และทรงพระกรุณาโปรดเกล้าฯ สถาปนาขึ้นเป็น พระเจ้าวรวงศ์เธอ พระองค์เจ้าโสมสวลี พระวรชายาในสมเด็จพระบรมโอรสาธิราชฯ สยามมกุฎราชกุมาร ในการนี้ได้เสด็จออก ณ ท้องพระโรง พระที่นั่งอมรินทรวินิจฉัย และสีหบัญชร พระที่นั่งสุทไธสวรรยปราสาท พระบรมมหาราชวัง เพื่อรับการถวายพระพรชัยมงคล
วันที่ 4 มกราคม พ.ศ. 2520 ทรงพระกรุณาโปรดเกล้าฯ ให้เสด็จออก ณ ท้องพระโรงกลาง พระที่นั่งจักรีมหาปราสาท พระบรมมหาราชวัง ให้คณะทูตถวายพระพรชัยมงคล
พระองค์ทรงตั้งพระครรภ์พระราชกุมารพระองค์แรก แต่ด้วยทรงมีปัญหาความเครียดส่วนพระองค์จึงแท้งพระโอรสขณะมีอายุครรภ์ได้ 4 เดือน ต่อมาจึงตั้งพระครรภ์เป็นครั้งที่สองและก็มีปัญหาด้านความเครียดส่วนพระองค์อีกเช่นกัน จนเกือบคลอดก่อนกำหนดขณะอายุครรภ์ได้ 6 เดือน พระองค์ต้องบรรทมพักผ่อนและให้แพทย์ฉีดยา และมีพระประสูติกาลพระธิดาในเวลาต่อมา คือ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เมื่อวันที่ 7 ธันวาคม พ.ศ. 2521
วันที่ 12 สิงหาคม พ.ศ. 2534 พระบาทสมเด็จพระบรมชนกาธิเบศร มหาภูมิพลอดุลยมหาราช บรมนาถบพิตร ทรงพระกรุณาโปรดเกล้าฯ ให้ประกาศเฉลิมพระนามพระเจ้าวรวงศ์เธอพระองค์นั้นเป็น พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ โดยสร้อยพระนาม "พระวรราชาทินัดดามาตุ" หมายถึง "พระมารดาของพระราชนัดดาพระองค์แรกแห่งพระมหากษัตริย์ผู้ประเสริฐ"
ครั้นในรัชกาลพระบาทสมเด็จพระวชิรเกล้าเจ้าอยู่หัวเสด็จขึ้นเถลิงถวัลยราชสมบัติและทรงประกอบพระราชพิธีบรมราชาภิเษก พ.ศ. 2562 พระองค์ได้รับการสถาปนาเป็นพระองค์เจ้าต่างกรมฝ่ายใน ตามจารึกพระสุพรรณบัฏว่า พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ด้วยเป็นพระมารดาผู้ทรงอภิบาลพระราชธิดาพระองค์ใหญ่ กอปรกับทรงประกอบพระกรณียกิจสนองพระเดชพระคุณสืบเนื่องมาจนถึงปัจจุบันเป็นที่ไว้วางพระราชหฤทัย